- بای بک، بیر میللتین سسی - http://www.baybak.com -
ایکینجی ایسرائیل، موستقیل کوردوستان، بؤلگهده فئدرال سیستئمینین کئچرلی اولماماغی و گونئی آذربایجان – قوشچولو
باي بک آذربايجان | 1 year اؤنجه یاییلمیشدیر | یئیگؤن, ۳-ي قويروخدوغان , ۱۱۰۱۴, چولا ۲۱:۴۵ [آ.خ] | یازی
ژونی (ژوئن) آیینین ۱۰-نیندا عراق اؤلکه سینده ایسیس (دائش) اؤز قیسا زامانلی سلاحلی ساواشلاری نتیچسینده او آیین ۱۱ و ۱۲-نده ایراق و سوریینین چوخ بؤلگهلرینی اؤز کونترول آلتلارینا کئچیردیلر.
بونو بورادا قئید ائتمک گرکیر کی، اونلار کرکوک شهرینی ۱۱ ژونیده ائله کئچیردیلر. اما بیر گون سونرا کوردوستان اردوسو او شهره گیرهرک، اورانی اؤز کونتروللارینه آلدیلار.
اونلار بو گونه قدر کرکوک، اربیل، دهوک …شههلرینی اؤزلری کونترول ائتمکدهدیرلر. بئلهلیکله ایراقدا اولان کوردوستان بو گون ۱۵ کیلومئتیر بوتؤلوگو داغیلان اؤلکه ایله و ۱۰۰۵ کیلومئتیرده ایسیس ایله سینیری(مرزی) واردیر.
۲۰۰۳-نجی ایلده آمئریکا بیرلشمیش سیتادلاری و اونو موتهیدلری ایراق اؤلکسینه قارشی هملهیه کئچدیلر.اونلار آزلیقدا اولان سوننی حکومتینی ینی سادامی تاخدان یئره سالاراق، چوخلوقدا اولان، ایران دؤولتینین حمایتی آلتیندا اولان شیی دؤولتینی ایش باشینا گتیردیلر.شیی دؤولتیده بوتون سوننیلری حکومت و قودرت مقملاریندا اوزاقلاشدیردی.
۲۰۱۱-نجی ایلده آمئریکالیلار اؤز اردولارینی ایراقدان چیخارتدیلار.اونلار بیر اؤلکه کی، اورادا هرج-مرج ، آجلیق، اؤلوم، اینفرا ایشتروکتورو داغیلمیش، تئرور….هاکیم یدی، اؤز باشلارینا بوراخی، گئتدیلر.بو حالدا اورادا بیر گوج و قودرت بوشلوغو اؤزونو گؤستردی.
بئله بیر دورومدا یوز مینلرجه اینسان اورانی ترک ائدیب، باشقا اؤلکهلره سیغیناراق، اون مینلرجهده اؤز یاشاییشلارینی ایتیرمیش اولدولار. آمئریکالیلار و اونلارین سؤزده دئموکرات و اینسان سئور موتهیدلری ایراقا وئردیکلر دئموکراسی وعدهلری بونلاردان عبارت اولدو.
او زامانلار کی ، دونیا ایکی سیستئم آراسیدا ینی، غرب، صنعتی اؤلکهلر اونون باشیدا آمئریکا و اسقی سوویئتلر بیرلیگی اونون باشیندا روسلار آراسیدا بؤلونموشییدی و روسلار افگانیستانی ایشگال ائتمیشدیرلر، غربی اؤلکهلر اورادا ایسلامچی فاناتیلکردن هر ساحهده حمایت ائدیدیلر.
روسلار افگانیستاندان ائشیگه اؤتورولدولر و فاناتیک گئریجی ایسلامچیل تالیبانلاری ایش باشینا گتیریلدیلر.نئجه کی هامی بیلیر بو ساواشدا ایران ایله آمئریکالیلار چوخ یاخین امکداشلیق ائتدیلر.ائلهجهده ایران دؤولتی ایله آمئریکا دؤولتی سادام اؤلودرولندن سونرا شییلری ایش باشینا گتیرندهده ایش یاخی بیرلیگ ائتدیلر.
نئجه کی بیلیریک سودی اربیستسن آمئریکادان ایزینسیز بیر ایش گؤره بیلمز.بو اؤلکه آمئریکا و بوتون دئموکراتیک غرب اؤلکهلرینده آلینمیش مودئرن آدام اؤلدورن سلاحلاری ایسیسین(دائش) ایختیاریندا قویماقدادیر.
باشقا یاندادا ایران دؤولتی شیی مالیکی دؤولتینی قوروماق ایسته ییر و اونا هر طرفلی یاردیمی اؤزونه ایسلامی وزیفه سانیر.
بو گون ایراقدا دوروم بئله دیر:
آمئریکالیلار هم موستقیل کوردوستان دؤولتینی ایسته ییرلر و هم ایراقدا وهدت دؤولتینین یارانماسیندان یانا اولاراق، سونیلری ده بوتؤولوگو آرادان گئدن اؤلکهده قودررده شریک اولمالارینی ایستمکدک دیرلر.
ایران دؤولتی چوخولوغو شیی اولان مالیکی دؤولتینی قورومانی اؤزلرینین و گونئی آذربایجانلیلار اوچون اساس وزیفه ساییر.
سودی اربیستان و ایمومیتله عرب و یادا فارس کؤرفزینده یئرلشن عرب اؤلکهلری آمئراکنی قیناییرلار کی، آمئریکا ایراق و سوریینی ایرانا ایسلام جیمهوریتینه تهویل ائتدی.و بو ایش اونلارین سیاستلری اوچون ال وئریشلی دئییل.
تورکییه دؤولتینه گلدیکده بو دؤولت بؤلگهده امنییتی و آرخئیینلیگی ساخلاماقی دورومدا، کاوسون قارشیسینی آلماق ایسته ییر.تورکییه ناتو اویسی دیر. بو اؤلکه سورییهده ساواش آپاران سوننی گروپلارا کؤمک ائدهرک، اسهدا قارشی حرکتدهدیر.
کوردلره گلدیکده اونلارین بو گون ۲۰۰۰۰۰ نفرلیک اردولاری اولدوقدا، ایراق اؤلکسینین هر بؤلومو ایله قیاسدا امنییتلی اولماقدادیر.کوردلر او زامان کی، آمئریکالیلار ایراق اؤلکسیندن چیخدیلار، شراییتدن آسیلی اولاراق، بیر موتادیل(آغهلا سیغان، یوموشاق) سیاستله اؤز واهید هدفلری اوزرینده ایچری سیاستی و ائسیک دیپلوماسیسی اؤز دوزگونلوگونو گؤستردی.اوکراین اؤلکسی هاکیمیتی اله کئچیرهرک، روس کیمکیگینی سورغو آلتینا گتیرمسینین نتیجسینی بوتون غرب اؤلکرینی او اؤلکهدن حمایت ائتدیگی دورومدا دا اورانین ایقتیصادی ، توپلومسال …وزییتینین بو گون شاهیدیییک.
بوتون گوجلر او جملهدن آمئریکا، اینگیلیس. فرانسه و بؤلگه گوجلری ینی تورکییه. ایران و اربیستان اورادا اؤز یئنی ائتیلافلارینی (بیرلیکلرینی) آختارماقدادیرلار.بئله بیر ائتیلافلار یاخین زاماندا بؤلونموش ایراقدا کاوسون قارشیسین آلا بیلمهلری مومکون اولمویاجاقدیر .
۱۹۱۶- نجی ایلده اینگیلیس و فیرانسا یاخی شرقی اؤز نیفوز آلتینا آلاراق. اورانی بؤلدولر.بئلهلیکله عثمانلی ایمپئراتورلوغو داغیلیب، آرادان گئتدی.اونلار بو تاریخده ایراق. سورییه و اوردون دؤولتلرینی یاراتدیلار.قوندارما سینیرلار اورادا یاشایان میللتلر اوچون اؤز اوزون وعدهلی چیخارلاری اوزرینده ارمغان گتیردیلر..او چاغدا چکیلن سینیرلار بو گون ده کئچرلیلیگینی ساخلاماقدادیر.اونلار شیی. سوننی. الوی و باشقا دیل و دینه مالیک اولانلاری بیلینجلی اولاراق بیر- بیر لریندن آییریب، اونلاری چئشیدلی اؤلکهلر آراسیندا بؤلدولر.اونلار سورییهده آزینلیق الویلری حکومت باشینا گتیرهرک، ایراقدادا آزینلیق سوننیلری ایش باشیندا گتیردیلر
۲۰۰۳- نجی ایلده آمئریکالیلار اسقی زاماندان قویولان قوندارما سینیرلاری پوزماغا باشلادیلار.بئله بیر شراییت ده اونلار یئنی دوزن پیلانلارینی اؤز اوزون وعدهلی چیخارلاری چارچووالاریندا حیاتا کئچیرمهیه باشلادیلار.
بو گون بیر واهید ایراق دؤولتی یوخدور.اورادا یاشایان میللتلر آراسیندا بیرلیک مووجود دئییل.ایسیس هانسی بؤلگهیه گیریر، اورادا اردو آرادان گئدیر و یا اونلارا قاریشیر.شییلرده اؤزلرینی قوروماق اوچون سفر برلیک ائدیرلر.
بونو بیز بیلملیگیک کی، بیر دؤولتی یارادماق اوچون ایقتیصادی گلیر. مونزم اردو، میللتین ایستگی و چوخ اؤنملی اولان دونیا دوزنین ایستگی …بؤیوک رول اویناییر.بو گون ایراق کوردوستانیندا یوخاریدا قئید اولونان آمیللر مووجوددور.اونلار کرکوکو اله کئچیردیکدن سونرا، اؤز ائنئرژیلرین یاریسینی اؤزلری اورتهرک، تورکییهدن چوخلو میقداردادا ائنئرژی وارید ائدیرلر.اونلارین نفتلری تورکییه توپراقلاریندا ایسرائیل و باشقا اؤلکهلره داشینماقدادیر.تورکییه ایله کوردوستان دولتینین ایلیشگیلری ایستراتئژیک اولاراق، اؤزونه چوخ اهمییت تاپماقدادیر.
۲۰۰۳- نجی ایلده تورکییه کوردلره هوشدار وئردی کی، کرکوک تورکمن شهری دیر و اورانی اونلار ایشگال ائده بیلمزلر. کوردلر او زامان بو ایشی گؤرمهدیلر.نئجه کی . گؤروروک بو گون شراییت دییشیب دیر.بو گون تورکییه تورکمنلرین اورادا یاشامالاریندان حمایت ائدیر.نقدر بو یاشام باریشجیل اولاجاک اونو گلهجک گؤسترهجک دیر.وئریلن بیلگیلره گؤره، یاخین گلهجک ده کوردوستاندان هر گون بیر میلیونا یاخین بؤشقا نفت ساتیلاجاق دیر.
بوتون شراییت بونو گؤستریر کی، کوردوستان موستقیل بیر دؤولت اولاجاق دیر و بو اونلارین ایللر بویو ساواشلارینین نتیجیلری دیر.
بو گونکو شراییت بونو گؤستریر کی، ایراقدا فئدرال سیستئمینین بیزیم بؤلگهلرده بو یاشام سیستئمین توتماماسینی عملده اؤزونو گؤستردی.
بیز اؤزوموزدن سوروشمالیییق کی، بو گون گونئی آذربایجانین یئری هارادا دیر؟
بو گون گونئی آذربایجان ایران آدلانان جوغرافیدا یئر آلماقدادیر.بو اؤلکهده آزادلیق، دئموکراسی، پلورالسم، اینسان حاقلاری، شهروند حاقی، توپلومسال عدالت ، فردی و جانی امنییت و آرخایینلیکدن بیزیم میللتیمیز اوچون بیر ایز یوخدور.
قیسسا دئسک، بیزیم میلتمیز ایران(فارس) دؤولتینین سؤمورگچیلیگینده یاشام سورور. بو میللت مرکزی فارس دؤولتیندن قاچماق ایسته ییر. بو بیر گرچک اولاراق، اون کیمسهنین تووتئسی دئییل.
بو میللت اؤزونو بو دورومدان قورتارماق ایسته ییر.و اونون یوللارینی تاپماقدا ایرادهلیدیر.
ایندیکی گلوباللاشما(کورسللشمه) چاغیندا اؤز گلجیینی تعیین ائتمک اوغروندا چئشیدلی بؤلگهله و اؤلکهلرده گؤروش آیریلیقلاری مووجود دور.بیرلشمیش میللتلر تشکیلاتینین میللتلرین اؤز گلهجکلرینی اؤزلرینین منشوروندا تعیین ائتمهلری اولان ایچتنلیگی مؤهتاواسی آچیق آیدین و چرچوواسی گؤستریلدیگی حالدا بیر سیرا اؤلکهلر منیمسییر، و باشقالاری طرفیندن کئچرلی ساییلمیر، یا خود چئشیدلی شرطلر اورتایا آتیلیر.من بونا اینانیرام کی، بیز آذربایجانلیلار بونو بیلملیگیک کی، موستقیللیگی الده ائتمک یولوندا آپاریلان ساواشیم( موباریزه) این باشاریلی اولماسای اوچون دونیا دؤولتلرینین گؤروشلرینی بو حاقدا قازانماق اساس شرطلردن بیری ساییلیر.
بیز گونئی آذربایجانلیلار بونو دوشونملیییک کی، کوردوستان اؤز ایستیقلالییتینی اله آلدیغی دورومدا ایراق بوتؤولیگی یوخ اولاجاق دیر.و اونون آردیندان ایران بوتؤولیگینین آرادان گئتمهسی اؤزونه قانونو فورم تاپاجاق دیر.تورکییه دؤولتی کوردلرله اؤز پروبلئملرینی چؤزمک ایستیقامتینده حرکت ائدمکدهدیر. او دؤولت، ایسرائیل و اونلارین آردیندان باتی صنعتی اؤلکهلر طرفیندن اورانی رسمییته تانییاجاق دیر.بئلهلیکله کوردوستان دؤولتی اؤز ایشینه باشلییاجاق دیر.او اؤلکهنین بوتون ساغ، سول، دئموکرات، آنتی دئموکرات پارتیلاری اؤز ایستیقلالیتلرینه موسبت اؤی وئرهجک دیرلر.بئلهلیکله دوننکی هموطنلر. بیر-بیر لری ایله صاباح قونشو اؤلکر اولاجاقدیرلار.
بو دورومدان ایران(فارس) ایسلام جیمهوریتی قورخاجاق دیر.اونلار شیی، سوننی ساواشینی اورتایا چیخاراراق، آذربایجان تورکلرینین دینی ائهساسلاریندا سوئ ایستیفاده ائدمک ایستهیهجک دیرلر.
بیز کسین بو ساواشا گیرمملیگیک.بیزیم ساواشیمیز دین، اینانج ساواشه دئییل.بیز نئجه کی، عملده قاراباغ ساواشندا گؤردوک، اورادا ایران شیی سی مسیحی ائرمنیلرین یانیندا یئر آلاراق، بوتون ساحهلرده ائرمنیلره یاردیمجیل اولدو.ایران دؤولتی هر زامان فارسلارین چیخارلارینی نظره آلاراق، تورک دوشمانچیلیغینی ایرهلی سوروب، هر چاغدا دا تورک دوشانلاری ایله امکداشلیقدا دیر.
بیزیم دوروموز نئجه دیر؟
یوخاریدا قئید ائتدیگیم کیمی، بیزیم میللتیمیز ایرانین مرکزی حکومتینین سؤمورکچیلیگینده دیر. بیزیم ساغیمیز، دئموکرات، سولوموز، موسولمانلاریمیز ایمومیته چوخونلوغو ایران حکومت سیستئمینین خیدمتینده اولماقدا دیرلار.اونلار بو سیستئمین قوللوغوندا دیرلار.
تسوفله گونئی آذربایجانین موستقیل سول،ساغ،دئموکرات.. پارتیسی یوخ دور.اونلارین چوخلاره بو گونه قدر ایرانین بوتؤلییی اوچون چان وئرمکدهدیرلر.
کئچن هفته آلمانیینین کؤلن شهرینده کئچیریلن ایران سول وهدت ییغینجاغینداتورک دیللی اؤزلرینی سول آدلاندیران ایران فداییلارین دانیشیقلارینا دوقتله قولاق وئرنده، یالنیز منیم یادیما آیتیماتووون مان قورد داستانی دوشدو.
بیزیم میللتیمیز اؤز کیملیک و وارلیغینی دونیا ایجتیمایتینه ائلام ائدیر.۲۰۰۶-نجی ایلینی آردیسی گلمک ددیر.تبریز ، بیزیم پایتاختیمیز بیر یانارداغ دیر. زامانیندا جوشوب، آشاجاقدیر.بیزیم وطنیمیز آذربایجان دیر.بیزیم دیلیمیز تورک دیلی دیر.
بیز بونو اؤیرنملیک کی، بیزیم گوجوموز بیرلیگیمیز ددیر.بیزیم بوتون سیاسی گوجلریمیز، چئشیدلی سیاسی فیکیر ساهیبلریمیز تامام طبقه و صینیفلریمیز بیر اورتاق هدف اوزرهده ایختیلافلاری قیراغا قویوب، بیر اورتاق هدف اوزرینده مونزم حرکته کئچمهلیدیرلر.
توتولان یولا اینام،موقاویمت و اونون آردیسیندان گلن میللتلر آراسی آردیجیلیق اولوشومو(پروسئسی) ایستهنیلهن هدفه یئتیرمک اوچون، بئین ال مولل ایجتیمایتینی نهایتده بو رئاللیغا تئز- گئج گتیریب، چیخارتماغی مقصده یاخینلاشماق دئمک دیر.
بونو بورادا قئید ائتمهلییم کی، میللتین ایرادهسی، موقاویمتی و ایستیی ده اؤنملی شرطلردن بیری او میللتین اؤز گلجیینی تیین ائتمکده ساییلماقدادیر.
قوشچولو (علی قوشچو)
۲۰۱۴/۰۷/۲۲
azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab unk